วันนี้วันวาเลนไทน์ค่ะ แฟนโทรมาจองไว้ค่ะ ไปช่วงบ่ายสาม เข้ามาคนไม่เยอะค่ะ นั่งซักพักคนมากันให้รึ่มเลย บรรยากาศดีค่ะ ร้านพื้นที่ไม่ได้ใหญ่ แต่เค้าจัดให้ดูโล่ง โปร่ง สบาย บอกไม่ถูก ร้านโทนสีสบายตา และสดใสด้วยสีเหลืองเล็กน้อย

ในส่วนของอาหารนั้น บอกได้เลยว่ารสชาติโอเคมาก อร่อยเลยค่ะ ราคาต่อจานก็กลางๆอยู่ที่ 180-500+ ก็มี ในเมนูอ่ะนะคะ แต่ราคาอาหารที่สั่งวันนี้อยู่ที่180-350 ค่ะ และปริมาณขอบอกว่าเยอะเลยค่ะ สั่งตอนแฟนไม่อยู่ เพราะแฟนแอบไปเอาดอกไม้มาเซอร์ไพรซ์ คิคิ แฟนบอกให้สั่งเลย กลับมา แฟนบอกว่าวันหลังชั้นจะไม่ปล่อยเธอไว้กับเมนูอีกแล้ว ไม่ใช่เรื่องราคานะคะ แต่เป็นในส่วนของปริมาณที่เยอะมาก สั่งเยอะจนกินกันตัวจะแตก คุ้มค่ะ

ในรูปด้านล่างคืออาหารที่สั่งในครั้งนี้ มีสเต็กปลาแซลมอนซอสมะนาวอีกจานนะคะ แต่หิวกันจัด ไม่ทันถ่ายเลยค่ะ ขออำไพ!  และสั่งบานอฟฟี่กลับบ้านให้แม่1ชิ้น ราคา120บาท ไม่ได้ถ่ายไว้เช่นกันค่ะ

พนักงานน่ารักค่ะ บริการดีมากทุกๆคนค่ะ สิ่งเล็กๆน้อยๆในร้านกระจุ้กกระจิ้กก้น่ารักมากๆค่ะ